|  |
| --- |
| Gerbiamieji, skelbiame  Ikimokyklinio, priešmokyklinio ir bendrojo ugdymo programas įgyvendinančių švietimo įstaigų aprūpinimo standarto (toliau – Standartas) dalies, skirtos  LOTYNŲ KALBOS IR ANTIKOS KULTŪROS bendrajai programai įgyvendinti, projektą. |
| **Prašytume iki birželio 20 d. pateikti savo pastabas ir siūlymus.** |

Kokia šio dokumento paskirtis?

Standarto rengimo teisinis pagrindas – Lietuvos Respublikos švietimo įstatymo 40 straipsnio 2 dalis. Švietimo įstatymo 43 straipsnio 8 dalies 1 punktas numato, kad **švietimo įstaiga bendrojo ugdymo programas gali vykdyti, jeigu jos materialieji ištekliai atitinka švietimo, mokslo ir sporto ministro patvirtintus švietimo aprūpinimo standartus.**

Materialieji ištekliai plačiąja prasme apima tiek švietimo įstaigų fizinę aplinką (patalpas, kabinetus, sales ir pan.), tiek jose esančias mokymo(si) priemones, joms veikti ar jomis naudotis reikalingas žaliavas, infrastruktūrą ir pan. Šiame Standarte nėra nustatomi reikalavimai švietimo įstaigų fizinei aplinkai.

**Standarte aprašomos ir detalizuojamos mokymo(si) priemonės, nurodant jų paskirtį (funkcijas) ir savybes.**

**Mokymo(si) priemonės suprantamos kaip tiesiogiai mokymui(si) naudojamos vaizdinės, grafinės ir techninės priemonės, daiktai, medžiagos, įranga ir programinė įranga.**

Standarte informacija pateikiama pagal ugdymo programas, pagrindinio ugdymo programą skiriant į pirmą (5–8 klasės) ir antrą (9–10 ir I–II gimnazijos klasės) dalis.

**Mokymo(si) priemonės skirstomos į būtinas ir papildomas.** Būtinos mokymo(si) priemonės yra tos, kurias švietimo įstaiga **privalo** turėti, kad galėtų įgyvendinti Bendrąsias programas. Papildomos mokymo(si) priemonės – švietimo įstaigos nuožiūra įsigyjamos mokymo(si) priemonės, sudarančios sąlygas praturtinti mokinių mokymą(si) pagal ikimokyklinio, priešmokyklinio ir bendrojo ugdymo programas.

Siekiant aiškumo dėl švietimo įstaigai reikalingo mokymo(si) priemonių skaičiaus, jos pagal panaudojimą dar **skirstomos į individualias ir demonstracines.**

Standarte **nurodomas minimalus mokymo(si) priemonių skaičius klasės ir (ar) grupės komplektui.**Dėl didesnio nei minimalus mokymo(si) priemonių skaičiaus sprendžia švietimo įstaiga. Kokias papildomas priemones rinktis – realias ar virtualias – taip pat sprendžia švietimo įstaiga.

|  |
| --- |
| **Maloniai laukiame Jūsų atsiliepimų ar komentarų projekto tekste**  **el. paštu  *zita.nauckunaite@nsa.smm.lt*** |

***Nuoširdžiai ačiū už Jūsų indėlį rengiant šį dokumentą!***

**LOTYNŲ KALBOS IR ANTIKOS KULTŪROS BP APRŪPINIMO STANDARTAS**

Aplinka, kurioje mokomasi, turėtų būti funkcionali ir mobili: klasėje turėtų būti nesunku sukurti mažesnes erdves individualiai ar grupinei mokinių veiklai, pritaikyti erdvę pagal veiklos specifiką; įranga ir priemonės turėtų atitikti šiuolaikinio ugdymo proceso ypatumus ir reikalavimus.

Ugdydami savo komunikavimo gebėjimus mokiniai turėtų naudotis naujausiomis technologijomis, tokiomis kaip interaktyvios edukacinės kalbų mokymosi sistemos,  sujungiančios technologijas ir profesionaliai paruoštą interaktyvų edukacinį turinį.

Skaitmeninių ugdymo priemonių komplektai turėtų būti patogūs naudotis mokiniams ir mokytojui. Pvz., dalis atliktų užduočių įvertinamos automatiškai; namų darbų įskiepis leistų mokytojui kurti ir priskirti užduotis mokiniams, kurie jas atliktų naudodami bet kurį įrenginį jiems patogioje vietoje ir patogiu metu.

**III–IV gimnazijos klasės**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. | Priemonių paskirtis (funkcijos) ir (ar) savybės | Būtina | Papildoma | Individuali | Demonstracinė | Reali | Virtuali | Skaičius klasės komplektui | Pastabos |
|  | **Lengvai grupuojami mobilūs stalai ir kėdės**.  Vienvietis lengvas, patvarus ir ergonomiškas reguliuojamo aukščio stalas su saugiais 3D užapvalintais kampais, pritaikytas darbui individualiai ir grupėse. Stalviršio matmenys 82 x 52 cm.  Kėdė moderni, ergonomiškos konstrukcijos, reguliuojamo aukščio. | + |  | + |  | + |  | Po 12 vnt.  (kiekvienam mokiniui) |  |
|  | **Stacionarus kompiuteris su monitoriumi.** Procesoriaus našumas ne mažiau 13000 pagal „Passmark CPU Mark“. Atmintinė – ne mažiau 8 GB DDR4. Kietų diskų įrenginys – 256 GB arba didesnis. Vaizdo plokštė integruota. Monitoriaus įstrižainė – ne mažiau 27 colių. Skiriamoji geba – ne mažiau 2560x1440. | + |  | + |  | + |  | 1 |  |
|  | **Planšetinis kompiuteris.** Procesorius ne mažiau kaip 4 branduolių, veikiantis 1.3 GHz dažniu. Ne mažiau nei 2 GB operatyviosios atminties (RAM). Kompiuterio atmintis integruota, ne mažiau nei 16 GB vidinė talpa. Ekrano skersmuo ne mažesnis kaip 10.1 colių. Ekrano raiška ne mažesnė kaip 1280x800 pikselių. Lietimui jautrus ekranas, su ne mažiau nei 10 aktyvių taškų. Ne mažiau kaip 1 vnt. Micro USB 2.0, 1 vnt. ausinių (mikrofono) jungtis, microSD kortelių skaitytuvas, palaikantis ne mažiau nei 128GB atminties korteles. Integruotas Wi-Fi ir Bluetooth ryšys. Baterija integruota, ne mažesnė nei 4850 mAh. Integruoti audio garsiakalbiai ir mikrofonas. Galinė kamera ne mažiau kaip 5 MP, fotografavimas su automatiniu fokusavimu. Priekinė kamera ne mažiau nei 2 MP. | + |  | + |  | + |  | 12 |  |
|  | **Išmanusis ekranas.**  Suderinamas su bet kokia įranga, turintis lietimo funkciją, perduodantis vaizdą ir garsą belaidžiu būdu, veikiantis visose programinėse įrangose. Padeda supaprastinti ir modernizuoti mokymo(si) procesą. | + |  |  | + | + |  | 1 |  |
|  | **Literatūros šaltinių komplektas** Lotynų kalbos ir Antikos kultūros BP nurodytoms Antikos kultūros temoms mokyti:   * Dalia Dilytė. *Amžinoji Roma.* Vilnius: Metodika, 2012. * Dalia Dilytė. *Heladės šviesa*. Vilnius: Metodika, 2012. * Dalia Dilytė. *Senovės Romos kultūra.* Vilnius: Metodika, 2012. * Dalia Dilytė. *Senovės Graikijos kultūra*. Vilnius: Bonus animus, 2007. * Dalia Dilytė. *Skaitome romėnus*. Vilnius: Lietuvių literatūros ir tautosakos institutas, 2009. * Dalia Dilytė. *Antikinė literatūra*. Vilnius: Jandrija, 1999. * *Romėnų literatūros chrestomatija*. Sudarė D. Dilytė ir E. Ulčinaitė. Vilnius: Mokslas, 1992. * Kazimieras Kuzavinis, Bronys Savukynas. *Lietuvių vardų kilmės žodynas.* Mokslo ir enciklopedijų leidybos institutas. Vilnius, 2007. * Kazimieras Kuzavinis**.** *Lotynų–lietuvių kalbų žodynas. Dictionarium Latino– Lituanicum*. Antroji patikslinta ir papildyta laida. Mokslo ir enciklopedijų leidybos institutas, Vilnius, 2007. * Nikolajus Kunas*. Senovės Graikijos legendos ir mitai*. Vilnius: Alma Littera, 2022. * Aleksandra Teresė Veličkienė. *Antikos mitologijos žinynas*. Vilnius: Šviesa, 2008. * *Dainos pasauliui, saulei ir sau*. Sudarė Eugenija Ulčinaitė. Lietuvos XVI–XVII amžiaus poezijos antologija. Vilnius, Vaga, 1993. |  | + |  |  | + | + | 2 | Prieiga per internetą: [Lotynų–lietuvių kalbų žodynas (ekalba.lt)](https://ekalba.lt/lotynu-lietuviu-kalbu-zodynas/)  Prieiga per internetą:  [Amžinoji Roma - 71.6 MB (zlib.pub)](https://zlib.pub/download/aminoji-roma-4lqp92o13lv0?hash=2c4317266998cae8e8ae1a8dbee1f2da) |
|  | **Mokomosios lentelės gramatikos temomis iliustruoti** (~A4 formato plono kartono lentelės perlenkiamos pusiau):  1. Lotynų kalbos daiktavardžių kaitybos paradigmų lentelės su I, II ir III linksniuočių pavyzdžiais. Kiekvienos kaitybos paradigmos daiktavardžiai išlinksniuoti vienaskaita ir daugiskaita, pateikiami visų trijų giminių daiktavardžių pavyzdžiai, paryškintos ir atskirtos galūnės. Pateikiami III linksniuotės priebalsinio, balsinio ir mišraus linksniavimo pavyzdžiai.  2. Lotynų kalbos būdvardžių kaitybos paradigmų lentelės su I, II ir III linksniuočių pavyzdžiais. Kiekvienos kaitybos paradigmos būdvardžiai išlinksniuoti vienaskaita ir daugiskaita, pateikiami visų trijų giminių būdvardžių pavyzdžiai, paryškintos ir atskirtos galūnės. Lotynų kalbos būdvardžių laipsniavimo modelių pavyzdžiai. Netaisyklingų būdvardžių laipsniavimo ir linksniavimo paradigmos.  3. Lotynų kalbos veiksmažodžių kaitybos paradigmų lentelės. Veikiamosios ir neveikiamosios rūšies *praesens, imperfectum, perfectum* ir *futurum* I laikų keturių asmenuočių veiksmažodžių asmenavimo pavyzdžiai, paryškintos ir atskirtos būdingos priesagos ir asmenų galūnės. Netaisyklingų veiksmažodžių *sum, fui, – esse, possum, potui, –, posse, nolo, nolui, – nolle* veikiamosios ir neveikiamosios rūšies *praesens, imperfectum, perfectum* ir *futurum I* laikų keturių asmenuočių veiksmažodžių asmenavimo pavyzdžiai.  4. Lotynų kalbos kiekinių ir kelintinių skaitvardžių lentelė. Pateikiami romėniški skaitvardžių atitikmenys nuo 1 iki 21, dešimtys, šimtai ir tūkstantis. Kiekinių linksniuojamų skaitvardžių *unus, una, unum, duo, duae, duo ir tres, tria* linksniavimo paradigmos.  5. Lotynų kalbos įvardžių kaitybos paradigmų lentelės. Asmeninių, savybinių, klausiamųjų ir santykinių įvardžių, išlinksniuotų vienaskaita ir daugiskaita, visų trijų giminių (vyriškosios, moteriškosios ir niekatrosios) pavyzdžiai. | + |  | + |  | + | + | 12 | Linda Strehl. *Lotynų kalbos gramatikos lentelės*. Kaunas: Šviesa, 2003 |
|  | **Demonstraciniai mokomieji žemėlapiai** Lotynų kalbos ir Antikos kultūros BP numatytomis temomis iliustruoti, pvz.,  Romos imperijos ir senovės Graikijos įvairių istorinių laikotarpių žemėlapiai su lotyniškais Antikos laikų ir dabartiniais lietuviškais miestų, sričių, provincijų ir tautų pavadinimais. | + |  |  | + | + | + | 1 |  |
|  | **Istorinis senovės Romos miesto 3D interaktyvus spalvotas maketas** su programoje nurodytais kultūriniais objektais ir lotyniškais užrašais. Dydis ~ 100x100x50 cm. |  | + |  | + | + | + | 1 |  |
|  | **Trumpas mokomasis lotynų-lietuvių kalbų žodynėlis**, kurį sudaro:  1) dažniausiai vartojami veiksmažodžiai su pagrindinėmis formomis, 2) dažniausiai vartojami I–V linksniuočių daiktavardžiai, nurodant galūnes, giminę ir linksniuotę; 3) I–III linksniuočių būdvardžiai, nurodant giminių galūnes ir linksniuotę; 4) dažniausiai vartojami prieveiksmiai; 5) prielinksniai, nurodant su jais vartojamus linksnius; 6) 100 sentencijų rinkinys su vertimu į lietuvių kalbą; 7) dažniausiai vartojami trumpiniai su paaiškinimais; 8) romėniški skaitmenys nuo 1 iki 21, dešimtys, šimtai ir tūkstantis, nurodyti skaitmenimis ir žodžiais. | + |  | + |  | + | + | 12 |  |
|  | **Tekstų rinkiniai**, reikalingi Lotynų kalbos ir Antikos kultūros BP nurodytoms temoms iliustruoti, mokytis tarimo ir lavinti skaitymo įgūdžius:  1. Trumpi, nesudėtingi tekstai apie romėnų gyvenimo kasdienybę, šeimą ir kitas romėnų pasaulio realijas. Tekstai įgarsinti lotynų kalba pradedantiesiems, skirti mokytis taisyklingo tarimo.  2. Komikso forma lotynų kalba pateikiami pasakojimai apie paprastus romėnus ir jų gyvenimą Romos mieste. Trumpi tekstai lotynų kalba, atspindintys romėnų gyvenimo realijas: valgymo įpročius, šeimos padėtį, romėnų namus, mozaikas, architektūrą, religines šventes ir apeigas.  3. Lietuviški tekstai apie romėnų kasdienio gyvenimo ypatumus, mitologiją, istoriją, papročius etc. Prie kiekvieno teksto pateiktas trumpas naujų žodžių žodynėlis su vertimu.  4. Interaktyvūs žaidimai lotynų kalbos pažinimui.  5. Tikslingai adaptuotų tekstų rinkinys apie iškilias Antikos asmenybes (filosofus, rašytojus, istorikus), nurodytas Lotynų kalbos ir Antikos kultūros BP. Parengtas PDF, EPUB ir kitais skaitmeniniais tekstinių failų formatais.  6. Tikslingai adaptuotų lotyniškų tekstų rinkinys (mitologinių, istorinių; eiliuotų), skirtas lotynų kalbai mokytis per Antikos kultūros pažinimą. Prie kiekvieno teksto turėtų būti nedidelis tame tekste vartojamų retesnių žodžių žodynėlis (vertimas į lietuvių kalbą). Atrinkti tekstai turėtų būti pateikti pagal Lotynų kalbos ir Antikos kultūros BP nurodytą gramatikos mokymosi nuoseklumą, prieinami PDF, EPUB ir kitais skaitmeniniais tekstinių failų formatais. | + |  | + |  | + | + | 12 vnt. | *Pavyzdžių žr.:*  <https://scholalatina.it/en/familia-romana-recitata/>  <https://hands-up-education.org/suburani_full/index.html> |
|  | **Gramatikos pratimų rinkiniai, skirti LAT BP nurodytoms gramatikos temoms mokyti:**  1. Vientisinio sakinio modelio, paprasčiausių sudėtinio sakinio modelių sakinių pavyzdžiai ir pratimai. Pratimai su dažniausių sintaksinių linksnių funkcijomis (*genetivus partitivus, dativus possessivus, ablativus temporis, ablativus modi, ablativus loci*). Pratimai su neigimo funkcija lotyniškame sakinyje. Pratimai su laiko, vietos ir būdo prieveiksmiais. Pratimai su dažniausiai vartojamais jungtukais lotynų kalboje. Pratimai su dažniausiai vartojamais prielinksniais ir įvairiomis jų funkcijomis sakiniuose.  2. Pratimai su dažniausiomis sintaksinėmis konstrukcijomis (*ablativus absolutus, ablativus auctoris, ablativus comparationis, accusativus cum infinitivo, nominativus cum infinitivo*), pratimai su lyginamosiomis konstrukcijomis. | + |  | + |  | + | + | 12 |  |